钦定古今图书集成/明伦汇编/官常典/第397卷 > 汤礼敬
## 钦定古今图书集成/明伦汇编/官常典/第397卷 > 汤礼敬

按《明外史叶钊传》：“汤礼敬，字仁甫，丹徒人。弘治九年
进士，授行人，擢刑科给事中。正德初，上言：陛下践阼
以来，上天屡示灾谴，不谨天戒，惟走马射猎，游乐无
度。顷四月中旬，雷电雨雹，当六阳用事时，阴气乃与
之抗，此幸臣窃权，忠鲠疏远之应也。已，又论两广镇
监韦经又偕九卿伏阙请诛八党。既迁刑科右给事”
中，署科事。请当审奏囚决之日，有愬冤者，屏勿奏。瑾
遂指为变祖制，谪蓟州判官。复坐奸党罢归。未几卒。